
REPUBLIKA HRVATSKA
TRGOVAČKI SUD U ZAGREBU                                                              89. St-3998/16-20
Zagreb, Amruševa 2/II


U  I M E  R E P U B L I K E  H R V A T S K E 

R J E Š E NJ E


Trgovački sud u Zagrebu, po sucu Nikolini Dorić Hadžisejdić u stečajnom postupku u povodu prijedloga predlagatelja Republike Hrvatske, Ministarstva financija, Porezne uprave, OIB: 18683136487, koju zastupa Županijsko državno odvjetništvo u Sisku, za otvaranje stečajnog postupka nad dužnikom MARIĆ d.o.o., Sisak, Lađarska 29, OIB: 96037926927, dana 16. studenog 2017.,

r i j e š i o   j e

Obustavlja se stečajni postupak nad dužnikom MARIĆ d.o.o., Sisak, Lađarska 29, OIB: 96037926927.


Obrazloženje

Financijska agencija je ovom sudu podnijela prijedlog za otvaranje stečajnog postupka za dužnika dužnikom MARIĆ d.o.o., Sisak, Lađarska 29, OIB: 96037926927, temeljem članka 444. stavak 2. Stečajnog zakona („Narodne novine“ broj 71/15, dalje: SZ).
	Rješenjem od 8. rujna 2017. sud je pokrenuo prethodni postupak radi utvrđivanja pretpostavki za otvaranje stečajnog postupka nad dužnikom MARIĆ d.o.o., Sisak, Lađarska 29, OIB: 96037926927. 
	Financijska agencija je podneskom od 13. rujna 2017. (list 92 spisa) obavijestila sud da je izvršen uvid u Očevidnik redoslijeda osnova za plaćanje te je utvrđeno da dužnik nema evidentiranih neizvršenih osnova za plaćanje.
	Na ročištu 7. studenog 2017. sud je službenim putem sukladno odredbi čl. 11.st.3.SZ-a utvrdio da dužnik na dan 7. studenog 2017. nema evidentiranih osnova za plaćanje. U spisu je 8. studenog 2017. zaprimljen podnesak zastupnice po zakonu dužnika Gordane Marić (list 95 spisa) u kojem ista ispričava nedolazak na ročište te obavještava sud da je dužnik podmirio svoje obveze te izašlo iz blokade čime su prestali uvjeti za otvaranje stečajnog postupka.  
	Slijedom navedenog, sud je izveo zaključak kako dužnik u Očevidniku redoslijeda osnova za plaćanje koji vodi Financijska agencija nema evidentiranih neizvršenih osnova za plaćanje u razdoblju dužem od 60 dana koje je trebalo, na temelju valjanih osnova za plaćanje, bez daljnjeg pristanka dužnika naplatiti s bilo kojeg od njegovih računa.
Kako je dužnik postao sposoban za plaćanje te predlagatelj nije učinio vjerojatnim postojanje kojeg drugog stečajnog razloga, sud je na temelju odredbe čl. 128. st. 9. Stečajnog zakona („Narodne novine“ broj 71/15), riješio kao u izreci.

U Zagrebu 16. studenog 2017.


SUDAC:
       Nikolina Dorić Hadžisejdić,v.r.



POUKA O PRAVNOM LIJEKU:
Protiv ovog rješenja, nezadovoljna stranka može uložiti žalbu Visokom trgovačkom sudu Republike Hrvatske u roku od 8 dana po primitku rješenja, a ulaže se putem ovog Suda u 2 primjerka za Sud i po 1 za svaku protivniku stranku.


Za točnost otpravka - ovlašteni službenik
Karmela Dolenc

